Antonio Pérez Prados

Antonio Pérez Prados (Sesma, Nafarroa, 1953ko irailaren 23a) ikerlaria eta irakaslea da, Nafarroako Unibertsitate Publikoko errektorea.

Matematikan lizentziatu zen Zaragozako Unibertsitatean, eta doktoregoa ere han egin zuen. Zaragozako Unibertsitateko Estatistika Sailak eskainitako beka bati esker lortu zuen irakasle gisa izandako lehen esperientzia. Geroago, irakasle-laguntzaile, irakasle-lagun eta irakasle titularra izan da Zaragozan bertan. 1989-1990 ikasturtean Nafarroako Unibertsitate Publikoan katedra lortu eta bertan hasi zen irakasle-lanetan. Ordutik aurrera, hainbat kargu izan ditu NUPn. Doktore tesiak zuzentzen ditu, eta hainbat lan kaleratu ditu: bost liburu, lau monografia eta hogeita hamar artikulutik gora. Nafarroako Unibertsitate Publikoko errektore aukeratu zuten 1995ean, eta 1999an berrautatua izan zen.

Erreferentziak 

Nafarroa Garaiko irakasleak
Nafarroako Unibertsitate Publikoko irakasleak
Sesmarrak
Nafarroako Parlamentuko parlamentariak VIII. legealdian